  Анжелика Тихонова корреспондент 1-тӥ южтолэзе Яр ёросысь Вортча гуртын гастрольёсын ветлӥсь «Колёса питран» бесерман этнотеатрез усьтозы. Со сярысь Калыкъёслэн эшъяськон юртсылэн пресс-службаез ивортэ. Ужрад бесерман калык сямъёсъя «Улон корка» ёроскуспо фестиваль улсын лулчеберетъя юртын ортчоз. Кутсконэз 18 час 30 минутэ. «Колёса питран» театре пыриськисьёс «Корка пырон» спектакльзэс возьматозы. Отчы учкисьёс но пыриськыны быгатозы. Бесерманъёслэсь кылзэс улӟытон понна «Колёса питран» этнотеатр Вортча гуртысь Лулчеберетъя юрт бордын кылдытэмын. Театр спектакльёсаз учкисьёслы пыриськыны луонлыкен висъяське. Возьматонъёс калыклэсь йылолъёссэ мунё этнотеатрен огазеялозы. Тодэ вайытом, театр Азьмуртлэн грантъёсъя фондысьтыз коньдон утэмезлы луыса кылдӥз.  Бесерманъёслэн «Кӧрбан» праздниксы Тегъёс: Лулчеберет Яр Удмуртия йӧскалыклулчеберет бесерманъёс  